Lav et referat af nedenstående tekst:

Tekst:
Opfinderen af en omstridt metode til kystsikring med drænrør har bedt transportminister Carina Christensen (K) om at udskyde et møde på mandag med Folketingets trafikudvalg. Udvalget skal tage stilling til metoden, der er meget billig, men også erklæret for uduelig. Forud for mødet har to professorer efter tre års forsøg med drænrørene affærdiget metoden som ubrugelig til den kystsikring, som Kystdirektoratet i dag klarer med påfyldning af sand til en pris på over 80 millioner kroner om året. Opfinderen, Poul Jakobsen fra Skagen Innovations Center (SIC), har ikke fået lov til at deltage på mødet i Trafikudvalget, hvor han ville imødegå kritikken fra de to professorer. Men han foreslår nu, at mødet udskydes til efteråret. Tirsdag meddelte han, at han indklager professorerne Jørgen Fredsøe og Hans Falk Burcharth for Udvalgene vedrørende Videnskabelig Uredelighed. Der vil sagen være afgjort til efteråret, ligesom han også vil have gjort rede for metoden og sin dokumentation for den på en international konference for kystsikring, anfører Poul Jakobsen i et brev til transportministeren. /ritzau/ Se i øvrigt mere om sagen med de omstridte drænrør i TV2/Nords udsendelse i aften klokken 19.30.

Referat:
Opfinder vil have udskudt folketingsmøde om omstridt metode til kystsikring.